ตำบลตากูก

ตากูก เป็นตำบลหนึ่งในอำเภอเขวาสินรินทร์ จังหวัดสุรินทร์

**ประวัติ**
ตำบลตากูก เดิมอยู่ในเขตการปกครองของอำเภอเมืองสุรินทร์ มีเขตการปกครองจำนวน 13 หมู่บ้าน 22 หมู่ที่ ต่อมาปี 2535 ได้มีการแบ่งกลุ่มหมู่บ้านโซนทิศใต้ของตำบลตากูกเดิมไปเป็นตำบลปราสาททอง โดยตำบลตากูกได้รับการยกฐานะเป็นองค์การบริหารส่วนตำบล เมื่อวันที่ 30 มีนาคม 2539 (เป็นกลุ่มตำบลแรกที่ได้จัดตั้งเป็นองค์การบริหารส่วนตำบล นับตั้งแต่มีกฎหมายจัดตั้งองค์การบริหารส่วนตำบล)
ต่อมากระทรวงมหาดไทยได้มีการประกาศจัดตั้งกิ่งอำเภอเขวาสินรินทร์ เมื่อวันที่ 15 กรกฎาคม 2539 โดยรวมพื้นที่ 5 ตำบล คือ ตำบลเขวาสินรินทร์ ตำบลบ้านแร่ ตำบลปราสาททอง ตำบลตากูก และตำบลบึง

**สภาพทั่วไปของตำบล**
ตำบลตากูก ตั้งอยู่ทางทิศตะวันออกเฉียงเหนือจากตัวเมืองสุรินทร์ 25 กิโลเมตรโดยประมาณ และถ้าเทียบที่ตั้งกับตัวอำเภอเขวาสินรินทร์จะตั้งอยู่ไปทางทิศตะวันออกเฉียงเหนือห่างประมาณ 5 กิโลเมตร มีพื้นที่ทั้งหมด 43.77 ตารางกิโลเมตร หรือ 27,048 ไร่

**สภาพสังคม ภาษา วัฒนธรรม**
ตำบลตากูก ประกอบด้วย 7 หมู่บ้าน 10 หมู่ที่ มีสภาพสังคมและภาษาที่แตกต่างกันโดยตำบลตากูกจะมีสภาพสังคม ที่พูดภาษาพื้นบ้านหลักอยู่ 2 ภาษา คือ เขมรและส่วย
หมู่บ้านที่พื้นบ้านพูดภาษาเขมร- บ้านตากูก- บ้านอำปึล- บ้านสนวน- บ้านหนองกระทิง
หมู่บ้านที่พื้นบ้านพูดภาษาส่วย- บ้านตากแดด-โพธิ์คู่- บ้านโชค- บ้านอาไร

**จำนวนประชากรของตำบล**
จำนวนประชากรในเขต อบต. 7,519 คน และจำนวนหลังคาเรือน 1,668 หลังคาเรือน

**ข้อมูลอาชีพของตำบล**
อาชีพหลัก ทำนา 
อาชีพเสริม ทอผ้าไหม

**ข้อมูลสถานที่สำคัญของตำบล**
 โรงเรียนประถม 4 แห่ง 
1.โรงเรียนบ้านตากูก 
2.โรงเรียนบ้านอำปึล-สนวน 
3.โรงเรียนบ้านตากแดด 
4.โรงเรียนบ้านโชค- โรงเรียนขยายโอกาส 2 แห่ง
1.โรงเรียนบ้านตากูก 
2.โรงเรียนบ้านอำปึล-สนวน- วัด 8 แห่ง
1.วัดกระพุ่มรัตน์ บ้านตากูก
2.วัดบูรพาราม2 (ธ)
3.วัดดาวรุ่ง บ้านอำปึล 
4.วัดศาลาเย็น บ้านตากแดด
5.วัดป่าบ้านโชค (ธ) บ้านโชค
6.วัดป่าบ้านอำปึล-หนองกระทิง (ธ)
7.วัดบูรณสามัคคี บ้านสนวน
8.สำนักสงฆ์ทิพยปัจเจก บ้านอาไร- โรงพยาบาลส่งเสริมสุขภาพตำบล 1 แห่ง ที่ตั้ง หมู่ที่ 2 บ้านตากูก- ที่ว่าการองค์การบริหารส่วนตำบลตากูก ที่ตั้ง หมู่ที่ 1 บ้านตากูก- ศูนย์รับเลี้ยงเด็กก่อนวัยเรียน 3 แห่ง ทีตั้ง บ้านตากูก บ้านอำปึล และบ้านตากแดด-โพธิ์คู่

**การเดินทาง**

**การเดินทางโดยรถสาธารณะ**
ตำบลตากูกจะมีรถโดยสารประจำทางวิ่งบริการประชาชนทุกวันในเส้นทาง สุรินทร์-ตากูก-สวาย โดยมีท่าจอดรถบริการที่สถานีขนส่งจังหวัดสุรินทร์ช่องที่จอดติดกับป้อมยามตำรวจ
มีเส้นทางเดินรถดังนี้คือ จากตัวเมือง สถานีขนส่งจังหวัดสุรินทร์ ถึง กม.14 ถนน สุรินทร์-จอมพระ (สามแยกเข้าอำเภอเขวาฯ) จะเลี้ยวขวา ไปประมาณ 4 กม. ถึงตัวอำเภอเขวาสินทร์ จะเลี้ยวซ้ายที่ข้างโรงเรียนอนุบาลเขวาฯ ผ่าน บ้านอาไร บ้านตากแดด บ้านตากูก บ้านอำปึล บ้านสนวน บ้านสังแก และสิ้นสุดที่บ้านสวาย ตำบลแตล อำเภอศีขรภูมิ (สามารถเชื่อมต่อรถจากเส้นหลัก จอมพระ-ศีขรภูมิ มาตัวเมืองสุรินทร์ทางลัดได้) ตารางเดินรถคราวๆดังนี้- ออกจากต้นทาง เที่ยวแรกเริมที่ 5.30- 14.30 มีรถวิ่งชั่วโมงละคันวันละประมาณ 10 เที่ยว (เพิ่มช่วงเช้าและเย็น วันจันทร์ - วันศุกร์ จะมีรถโดยสารรับส่งเฉพาะนักเรียน จากตำบลตากูกไปโรงเรียนสินรินทร์วิทยา วันละ 1 รอบ)- ออกจากสถานีขนส่งสุรินทร์ เที่ยวแรกเริ่ม 8.00-17.00 ออกทุกๆต้นชั่วโมง
และมีรถโดยสารประจำทางไปอำเภอจอมพระอีกประมาณวันละสองเที่ยวแบ่งเป็นเส้น - ตากูก-บุแกรง-จอมพระ วิ่งวันละเที่ยว- ตากูก-บึง-จอมพระ วิ่งวันละเที่ยว

**การเดินทางโดยรถส่วนตัว**
ที่ตั้งตำบลตากูกสามารถเดินทางมาจากตัวเมืองสุรินทร์ได้ 2 เส้นทาง
1. เส้นทางสุรินทร์ - จอมพระ (214)  

ออกจากตัวเมืองไปทางทิศเหนือเส้นสุรินทร์ - จอมพระ ถึง กม.14 เลี้ยวขวาเข้าอำเภอเขวาสินรินทร์ - ถึงอนุบาลเขวาฯเลี้ยวซ้าย ไปทางโรงเรียนสินรินทร์วิทยา ไปประมาณ  7 กม.ก็ถึง อบต.ตากูก- ถึงอนุบาลเขวาฯ ไปตรงถึงสามแยกเข้าโรงพยาบาลเขวาฯเลี้ยวซ้ายเข้าทางเดียวกับไปโรงพยาบาล ไปประมาณอีก 4 กม. ก็ถึง อบต.ตากูก- ถึงอนุบาลเขวาฯ ไปตรงถึงสี่แยกตาปุดเลี้ยวซ้าย ไปประมาณอีก 3 กม. ก็ถึง อบต.ตากูก
ถ้ามาจากจอมพระ- สามารถเข้าได้ทั้งทางไปตำบลบุแกรง บ้านขาม บ้านบุแกรง เลี้ยวขวาตรงมุมแยกวัดบ้านบุแกรง มายังตำบลตากูก- เข้าทางตำบลบึง บ้านบึง สนวนนางแก้ว ตรงมา ตำบลตากูก
2. เส้นทางสุรินทร์ - ศรีขรภูมิ (226) 
ออกจากตัวเมืองไปทางทิศตะวันออกเส้นสุรินทร์ - ศรีขรภูมิถึงแยกเข้าบ้านเมืองทีเลี้ยวซ้ายเข้าบ้านเมืองทีขับตรงไปเรื่อยๆเส้น เมืองที-ปราสาททอง ประมาณ  10 กม.ถึงสี่แยกตาปุดไปตรง 3 กม.ถึง อบต.ตากูก (เส้นทางนี้ระยะไกลกว่าเส้นทางแรกประมาณ 3-5 กม.แต่รถไม่เยอะเหมือนเส้นทางแรก)
การเดินทางมาจากเส้นทางอื่น
# เส้นทางจอมพระ - ศรีขรภูมิ (2334)- สามารถเข้าทางตำบลบุแกรง บ้านบุแกรง โชค ตากูก เขวาฯ - สามารถเข้ามาได้จากตำบลแตล บ้านแตล สวาย สังแก อำปึล ตากูก เขวาฯ ได้- ถ้ามาจากตัวเมืองศรีขรภูมิ มาทางตำบลหนองขวาว บ้านหัวแรด ฉันเพล ปราสาททอง ถึงสี่แยกตาปุดไปตรง 3 กม.ถึง อบต.ตากูก

**ที่ตั้งและอาณาเขต**
ตำบลตากูกแต่เดิมอยู่ในอำเภอเมืองสุรินทร์ แต่ปัจจุบันกลายมาเป็นส่วนหนึ่งในอำเภอเขวาสินรินทร์ตั้งอยู่ทางตอนกลาง ค่อนไปทางทิศตะวันออกเฉียงเหนือของตัวเมืองจังหวัดสุรินทร์ (ห่างตัวเมือง 25 กิโลเมตรโดยประมาณ) มีอาณาเขตติดต่อกับเขตการปกครองข้างเคียง ดังนี้
ดูอาณาเขตใน Google map- ทิศเหนือ ติดต่อกับตำบลบุแกรง อำเภอจอมพระ- ทิศตะวันออก ติดต่อกับตำบลแตล อำเภอศีรขรถูมิ- ทิศใต้ ติดต่อกับตำบลปราสาททอง อำเภอเขวาสินรินทร์- ทิศตะวันตก ติดต่อกับตำบลบึง ตำบลเขวาสินรินทร์ อำเภอเขวาสินรินทร์

**การปกครอง**
ตำบลตากูกแบ่งเขตการปกครองย่อยออกเป็น 7 บ้าน 10 หมู่ ได้แก่

**อ้างอิง**
ตากูก
ตากูก
หมวดหมู่:อำเภอเขวาสินรินทร์